Φαγκρί με τουρλού στη λαδόκολλα
Γρήγορο, καλοκαιρινό και υγιεινό φαγητό! Ψήνουμε το φαγκρί στη λαδόκολλα μαζί με τα τουρλού λαχανικά και απολαμβάνουμε το ζουμερό ψάρι με μια φέτα χωριάτικο ψωμί.
4 φαγκριά των 500 γρ. περίπου το καθένα, καθαρισμένα από λέπια και εντόσθια, 4 μικρά κολοκυθάκια, σε λεπτές φέτες , 150 γρ. φρέσκα φασολάκια, ψιλοκομμένα , 6 φρέσκα κρεμμυδάκια, λεπτοκομμένα, 2 ντομάτες, σε κυβάκια, τα φύλλα από 4 κλωνάρια δυόσμο, χυμός και ξύσμα από 1 μικρό λεμόνι, 120 ml ελαιόλαδο, αλάτι, φρεσκοτριμμένο πιπέρι
Για να φτιάξουμε φαγκρί με τουρλού στη λαδόκολλα, αρχικά προθερμαίνουμε τον φούρνο στους 180°C. Έπειτα, αλατίζουμε τα φαγκριά και τα αφήνουμε στην άκρη. Σε ένα βαθύ μπολ ανακατεύουμε όλα τα υπόλοιπα υλικά. Σε λεία επιφάνεια απλώνουμε 4 διπλές λαδόκολλες. Μοιράζουμε τα λαχανικά σε κάθε λαδόκολλα και από πάνω βάζουμε από ένα φαγκρί. Τυλίγουμε καλά σε πακέτα και τα τακτοποιούμε στη λαμαρίνα του φούρνου.Ψήνουμε για 20-25 λεπτά. Ξεφουρνίζουμε, ανοίγουμε προσεκτικά κάθε πακέτο και σερβίρουμε το φαγκρί με τα λαχανικά, μαζί με όλα τα ζουμάκια του και ζεστό χωριάτικο ψωμί.
Κολοκυθάκια,Φασολάκια,Ψάρι